Sy kry nuwe vel soos PippieMaseko voor haar oorplanting. Foto: @OZHealthcare/Twitter Maseko het derdegraadse brandwonde oor 35% van haar lyf. Sy het die brandwonde op haar rug, maag en bobene op 4 Januarie opgedoen nadat ŉ maaitjie per ongeluk haar rokkie wat sy aangehad het aan die brand gesteek het. TimesLive berig dit is slegs die tweede keer dat die oorplanting in Afrika gedoen word en die eerste keer wat dit op ŉ persoon met ŉ donker vel gedoen is. Dr Ridwan Mia het verlede jaar die eerste keer so oorplanting gedoen op Pippie Kruger. Sy het ernstige brandwonde aan meer as 80% van haar lyf opgedoen en ondergaan steeds omvattende rehabilitasie en terapie. Maseko se gekloonde vel kom van ŉ laboratorium in Boston, Massachusetts. Dit is daar gekweek en toe na Suid-Afrika gebring.